|  |
| --- |
| Hillerød Kommune |
| **Tilsynsrapport dagtilbud** |
| Institutionsnavn: Gadevang asyl, juni 2014. |
| Deltagere: Leder Gitte Nielsen, bestyrelsesformand Lotte Beck, pædagogisk konsulent Susanne Søholt. |

|  |  |  |  |  |  |  |
| --- | --- | --- | --- | --- | --- | --- |
| **Selvejende institution** | **Beskrivelse af udfordring, fokus, indsats** | **Beskrivelse af besluttede handlinger** | **Hvem skal involveres** | **Opfølgning dato** | **Opfølgning dato** | **Opfølgning på næste tilsynsbesøg** |
| **Konsulentens valgte fokus** | **Formuleringer i institutionens målsætninger og værdier**  Fx: ”Pædagogik er professionel røvrending af børn”  ”Kan et barn ikke klare disse krav om at styre sig, bliver de udelukket fra legen af de andre børn, indtil det har lært det (adfærdsregulerende leg)”.  Det anbefales at ledelsen og bestyrelsen kigger på formuleringer som kan virke indforståede og/eller i strid med kommunens mål, metoder og værdier. | Ledelsen og bestyrelsen fortæller at de er opmærksomme på de formuleringer som kan virke indforståede, og at de er ved at fortage ændringer i materialet. | Ledelse i gadevang asyl og den pædagogiske konsulent |  | Efterår 2014. |  |
| **Konsulentens valgte fokus** | **Sikkerhed**  I jeres materiale på internettet skriver I: ”Det er ikke altid vi ved hvor børnene er, men børnene ved altid hvor I er”   * Hvordan sikrer I, et kontinuerligt opsyn med børnene på legepladsen? | Gitte fortæller at de løbende kigger til børnene, og at de børn der er alene på legepladsen, er de børn som de ved kan håndtere at være alene på legepladsen. |  |  |  |  |
| **Daglig leder eller afdelingsleders selvvalgte fokus** | Gitte fortæller at de i Gadevang asyl er ved at få styr på hvordan medarbejdertimerne kan fordeles mellem skole og gadevang asyl – Gitte oplever et godt og konstruktivt samarbejde og håber på en afklaring herom i nærmeste fremtid. |  |  |  |  |  |
| **Hygiejne** | Gitte har haft gennemgang af hygiejnepolitikken i Gadevang Asyl sammen med sundhedsplejersken – som har affødet klare regler herom. |  |  |  |  |  |
| **Sikkerhed** | Der er nogle småting på legepladsen som skal renoveres – renoveringen vil blive forestået i nær fremtid. |  |  |  | Efterår 2014 |  |
| **Konsulentens konklusion på baggrund af det pædagogiske tilsyn** | Ved det uanmeldte tilsyn er der rolig stemning og børnene synes at være optagede af kontakten med de voksne på stuen og legetøjet på gulvet. De voksne fordeler sig blandt børnene. Jeg er i dialog med medarbejderne omkring rytme, faldende børnetal (som foruden skolereformen giver anledning til en del usikkerhed omkring fremtiden). Medarbejderne fortæller om dokumentation og det daglige pædagogiske arbejde. På besøget oplevede jeg voksne der var opmærksomme på det enkelte barn, såvel gruppen som helhed. Stemningen var rolig og tonen var mild og anerkendende.  På baggrund af det samlede pædagogiske tilsyn og er det min vurdering, at Gadevang asyl er en velfungerende og veldrevet institution. |  |  |  |  |  |